बता दें कि हनीप्रीत का असली नाम प्रियंका तनेजा है। उसे बुधवार को पंचकूला की एक अदालत ने 6 दिन की पुलिस रिमांड पर भेज दिया है। उसे हरियाणा के पड़ोसी राज्य पंजाब से मंगलवार को गिरफ्तार किया गया था। हरियाणा पुलिस अधिकारी ने कहा है कि हिंसा में शामिल लोगों की गिरफ्तारी के लिए उत्तर प्रदेश, राजस्थान और दूसरी जगहों पर छापेमारी की गई थी। पुलिस महीने भर से हनीप्रीत को निशाना बनाकर नेपाल, राजस्थान, बिहार, हरियाणा और दिल्ली में छापेमारी कर रही थी।